**SEITSMENDA KOOSSEISU**

 **OTSUS**

Haapsalu, 30. mai 2014 nr

 Eelnõu

Haapsalu Linnavolikogu 01.04.2005 otsuse nr 170

„Taksoveo teenuste loetelu kinnitamine“ muutmine

Juhindudes ühistranspordiseaduse § 24 lg 3, kohaliku omavalitsuse korralduse seaduse § 22 lg 1 p 37 ning haldusmenetluse seadusest, Haapsalu Linnavolikoguotsustab:

1. Muuta Haapsalu Linnavolikogu 01.04.2005 otsust nr 170 „Taksoveo teenuste loetelu kinnitamine“ ning lisada p 1¹ alljärgnevas sõnastuses:

„1¹. Vedajal on õigus kehtestada p 1 nimetatud taksoveo teenustele hinnad olenevalt sõitjate arvust järgnevalt:

1¹.1. 1-2 sõitjat;

1¹.2. 3-4 sõitjat;

1¹.3. alates 5 sõitjast.“

1. Haapsalu Linnavalitsusel teavitada otsusest Haapsalu linnas tegutsevaid taksoteenuse osutajaid.
2. Otsus jõustub teatavakstegemisest.
3. Otsuse peale on kaebeõigusega isikul õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.

Jaanus Karilaid

Volikogu esimees

SELETUSKIRI

Eelnõule „Haapsalu Linnavolikogu 01.04.2005 otsuse nr 170 „Taksoveo teenuste loetelu kinnitamine“ muutmine“

Ühistranspordiseaduse § 24 lg 3 kohaselt on kohalikul omavalitsusel õigus kehtestada taksoteenuste loetelu, millele vedaja määrab taksoteenuste tariifid.

Haapsalu Linnavolikogu 01.04.2005 otsusega on kinnitatud Haapsalu linnas taksoteenuste loetelu alljärgnevalt:

1. sõidualustamise tasu;

1. ootetunni hind;

1. ettetellimistasu;

1. kilomeetri hind kella 06.00-22.00;

1. kilomeetri hind kella 22.00-06.00.

Taksojuhid on pöördunud linnavalitsuse poole taotlusega, millega soovitakse lisada teenuste loetellu võimalus kehtestada tariifid sõltuvalt inimeste arvust autos. Taotlust põhjendatakse asjaoluga, et auto kütusekulu suuruse üheks komponendiks on ka sõitjate arv autos ning mida rohkem inimesi on autos, seda suurem on kütusekulu. Samuti on üheks põhjenduseks asjaolu, et tänasel päeval on kasutusel ka enam kui 4 sõitja kohaga taksod ning juhul kui on autos näiteks 5 kuni 6 inimest on auto kütusekulu märgatavalt suurem, kui 1 või 2 inimesega.

Arvestades taksojuhtide põhjendust, on linnavalitsus seisukohal, et taotlus on põhjendatud ning teeb ettepaneku muuta taksoteenuste loetelu.

Linnavalitsus teeb ettepaneku eelnõu otsusena vastu võtta.

Peeter Vikman

Aselinnapea

16.05.2014